[{"text_idx": "#000000", "text": "Venemaa reiside korraldamine on peatatud Ukraina so\u0303ja to\u0303ttu"}, {"text_idx": "#000001", "text": "1. pa\u0308ev Va\u0308ljaso\u0303it kell 06.00. So\u0303idame la\u0308bi Eesti. Eesti-Venemaa piiri u\u0308letame Luhamaa \u2013 S\u030cumilkino piiripunktis. So\u0303idame Petserisse, et ku\u0308lastada tegutsevat vene o\u0303igeusu mungakloostrit (asut 1473. a). Paik on ka praegu palvera\u0308ndurite u\u0308ks olulisemaid sihtpunkte. Turistidelegi on siin palju huviva\u0308a\u0308rset. Siseneme territooriumile legendiga seotud Vereteed pidi ja jo\u0303uame kirikute juurde, kuhu sissepa\u0308a\u0308s kloostri pa\u0308evakava to\u0303ttu pole paraku alati vo\u0303imalik. Suur kellatorn, eriti kui juhtume selle juurde kellade helistamise aegu, on omaette vaatamisva\u0308a\u0308rsus. Kui veab saame kiigata sisse maa-alustesse koobastesse, mille kuue ta\u0308nava seinanis\u030cs\u030cidesse on alates 16. sajandist maetud u\u0308le 10 000 munga ja u\u0308likperekondade liikme. Kindlasti tuleb ise po\u0308o\u0308rata o\u0303uel asuva kaevu ratast ja juua pu\u0308ha vett \u2013 imesid vo\u0303ib igau\u0308ks enda juures hiljem ta\u0308heldada. Petserist so\u0303idame Irboskasse. Ta\u0308nase suhteliselt va\u0308ikese asumi asemel kerkis siin vanasti vo\u0303imas piirikindlus, mille mu\u0308u\u0308rid veel ta\u0308napa\u0308evalgi aukartust a\u0308ratavad. Siia rajas oma esimese kindlustuse vu\u0308rst Truvor \u2013 aastal 862. Va\u0308ike jalutuska\u0308ik maalilise uhtoru servapidi viib kaldaterrassi kaheteistku\u0308mne karstiallika juurde, mille kristallpuhas vesi on kuulus juba u\u0308le tuhande aasta. See aitab ta\u0308ituda ko\u0303ikidel teie soovidel: toob ilu, nooruse, tervise, rikkuse jm. Rohketest soovimistest annavad tunnistust soovilindikesed puude ja po\u0303o\u0303saste ku\u0308ljes. Aga paik on imeliselt kaunis. Kohta nimetatakse Slaavi allikateks vo\u0303i ka 12 apostli allikaks. Edasi so\u0303idame Pihkvasse ja majutume hotelli. hotelli. O\u0303htune Pihkva."}, {"text_idx": "#000002", "text": "2. pa\u0308ev Pa\u0308rast hommikuso\u0308o\u0308ki tutvume Pihkva linnaga mida, on kroonikates mainitud juba 903. aastal. Seotud vu\u0308rstinna Olgaga \u2013 Kiievi suurvu\u0308rst Igori kaasaga. Pihkvas on palju vanu kirikuid, kus na\u0308eb huvitavaid freskosid ja ikoone. Jalutame suure ja tasase Velikaja jo\u0303e kallasel ko\u0303rguvas kindluses ja vanalinnas. Teatavasti toimus 1242. aastal Pihkva la\u0308histel suur Ja\u0308a\u0308lahing orduru\u0308u\u0308tlite vastu, mida juhtis vu\u0308rst Aleksander Nevski. Sokolihha ma\u0308ele, oletatava lahingupaiga la\u0308hedusse, pu\u0308stati 1993. aastal vo\u0303imas 30 m ko\u0303rgune ma\u0308lestussammas \u2013 Aleksander Nevski oma druz\u030ciinaga (autor skulptor J. Kozlov), mis kindlasti tasub vaatamist O\u0303htul so\u0303idame Veliki Novgorodi (Suur Novgorod) mis on Novgorodi oblasti keskus. Majutume hotelli kaheks o\u0308o\u0308ks"}, {"text_idx": "#000003", "text": "3. pa\u0308ev Hommikuso\u0308o\u0308k hotellis. Novgorod on u\u0308ks Venemaa vanimaid linnu \u2013 859.a. esmakordselt kroonikates mainitud seoses Skandinaaviast Bu\u0308tsantsi impeeriumini kulgenud kuulsa kaubateega, kantud UNESCO Maailmakultuuripa\u0308randi nimekirja. Novgorodis on 13 torniga linnamu\u0308u\u0308r, mitmeid ku\u0308mneid kirikuid, katedraale ja kloostreid. Ku\u0308lastame Novgorodi Kremlit, mida on esmamainitud 1044.a. Astume sisse Pu\u0308ha Sofia katedraali, mis on u\u0308le 1000 a. vana \u2013 u\u0308ks vanimaid ta\u0308napa\u0308evani tegutsevaid kirikuid Venemaal. Katedraali kellatornis on na\u0308ha mitmeid kelli, neist suurim (30 tonni) on 17. sajandist. Kremlis asub ka Venemaa Millenniumi monument."}, {"text_idx": "#000004", "text": "O\u0303htupoolikul ku\u0308lastame Vitoslavlitsi vabao\u0303humuuseumit Novgorodi la\u0308histel, kuhu on kogutud puithooned 16-19. sajandist \u2013 kirikuid, talutaresid, majandushooneid jm. Tutvume tolleaegsete elu- ja to\u0308o\u0308ruumide, traditsiooniliste taluto\u0308o\u0308de ja -kommetega. O\u0303htu Novgorodis."}, {"text_idx": "#000005", "text": "4.pa\u0308ev. Hommikuso\u0308o\u0308k hotellis. Alustame so\u0303itu kodu poole. Kingissepas teeme peatuse kaubanduseks, et teha sisseoste koju kaasa toomiseks. Vo\u0303imalus ette tellida ka lo\u0303unaso\u0308o\u0308k. Edasi u\u0308le Narva Tallinnasse."}, {"text_idx": "#000008", "text": "Venemaa viisat saab iga reisija taotleda ka ise"}, {"text_idx": "#000010", "text": "Alates 1 jaanuarist 2021 on Venemaale vo\u0303imalik taotleda elektroonilist viisat. Taotlusele tuleb lisada digitaalne foto. Va\u0308ga ta\u0308pselt tuleb ja\u0308lgida andmete o\u0303igsust. ( nime o\u0303igekiri \u2013 nii nagu on passi elektrooniliselt loetaval ribal, su\u0308nniaeg, passi kehtivusaeg jne. ) Va\u0308ljastatud viisa tuleb va\u0308lja printida ja reisile koos passiga kaasa vo\u0303tta. Pass peab olema kehtiv va\u0308hemalt 6 kuud peale reisilt saabumist. Digifoto ei tohi olla vanem kui 6 kuud. Viisa va\u0308ljastatakse 60 pa\u0308evaks, Venemaal saab sellega ka\u0308ia u\u0308he korra ja viibida kuni 16 pa\u0308eva."}]